《和鲜于顷节推惠诗》
宋代·冯山

英驾能来慰寂寥，相看衰鬓共飘摇。风骚会里多年别，谈笑杯中万事销。

休叹辕驹方局蹐，不知籓鴳已逍遥。如将巧思鸣孤愤，为我商声更一谣。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。